હવે તેનામાં નવા ઉત્સાહનો સંચાર થયો. અંકુરો ને સ્પર્શતો તે રસ્તા પર આગળ વધ્યો. આગળ જતાં અંકુર મોટાં ને મોટાં જોવા મળ્યાં. જેમ આગળ વધ્યો તેમ છોડવાઓ અને તેના આગળ જતાં વૃક્ષો જોવા મળ્યા. હવે તે વૃક્ષોને હળતો મળતો આગળ વધવા લાગ્યો. તેમની છાંયામાં વિશ્રામ કરવા લાગ્યો. તેની સામે રસ્તાની બંને બાજુ વૃક્ષોની કતારો હતી. લાકડીનો ટેકો લેતો તે કોઈ મહાન રાજાની જેમ ચાલી રહ્યો હતો. તેને એમ લાગતું હતું જાણે ગણવેશધારણ કરેલ વૃક્ષો તેને સલામ કરી રહ્યા છે.